
VIENOTAIS REĢ. NR. LV 40003286750
CĒSU IELA 3A, RĪGA, LV-1012
TĀLR. 67017359, E-PASTS: siltums@rs.lv

12.03.2026 	Nr. N-2026/1483

Jautājumus iesniegušajiem pretendentiem



Par atbilžu sniegšanu pretendentiem iepirkuma procedūrā, ID Nr. RS2026/012/SK


[bookmark: _Hlk191555258]Akciju sabiedrība “RĪGAS SILTUMS” saņēma ieinteresēto piegādātāju jautājumus par iepirkumu “Siltumenerģijas skaitītāju piegāde”, iepirkuma identifikācijas Nr. RS2026/012/SK (turpmāk – Konkurss). 

1.	jautājums: Vai tehniskajā specifikācijā norādītie izmēri: 1.5m3/h ar G 1’’* L= 165 mm  var piedāvāt ar izmēru G 1’’, L=130 mm ar pagarinājumu līdz 165 mm? 
Atbilde: Jā, var piedāvāt ar pagarinājumu.

2.	jautājums: Ja nevar piedāvājumus gatavot skaitītājiem ar pagarinājumu, vai pieļaujams ir piedāvāt 2  ražotāju skaitītājus?
Atbilde: Jā, var piedāvāt ar pagarinājumu un ir pieļaujams piedāvāt 2  ražotāju skaitītājus.

3.	jautājums: Punktā 2.5 prasīts : rādījumu atmiņa-  stundu un diennakts vidējās vērtības? Šos datus apkopos attālinātā datu glabāšanas sistēma un datus par vidējām vērtībām var iegūt citā veidā. Vai šo punktu var izslēgt no tehniskām prasībām? 
Atbilde: Tiek pieļauts, ka skaitītājs nesūta vidējās vērtības, bet pietiek ar momentānām vērtībām. Agregācija un vidējo vērtību izveide tiks nodrošināta mūsu esošajā NB IoT portālā, līdz ar to SSK nepieciešams tikai integrēties ar šo portālu.
	
4.	jautājums: Vai var pagarināt konkursa iesniegšanas termiņu uz 1 nedēļu ?
Atbilde: Konkursa iesniegšanas termiņš tiks pagarināts par vienu nedēļu.


5.jautājums: Nolikuma 12.1.8. punktā noteikts, ka Kandidātam iepriekšējo 3 (trīs) gadu laikā (2023., 2024., 2025. un 2026.gads līdz pieteikuma iesniegšanas dienai) ir gūta atbilstoša pieredze un Kandidāts ir izpildījis vismaz 2 (divus) piegādes līgumus par siltumenerģijas skaitītāju piegādi, kur katrā līgumā veikta 100 siltumenerģijas skaitītāju piegāde ar tādiem tehniskajiem parametriem, kas norādīti Konkursa nolikuma 4.pielikuma 1.tabulā, savukārt vienlaikus nolikumā norādīts, ka dinamiskās iepirkumu sistēmas ietvaros konkrēti piegādes apjomi nav noteikti, minimālais pasūtījuma apjoms nav definēts un netiek garantēts konkrēts piegādes apjoms viena līguma ietvaros, kas var radīt šaubas par minētās pieredzes prasības samērīgumu attiecībā pret iepirkuma priekšmeta faktisko apjomu un dinamiskās iepirkumu sistēmas darbības modeli. 
Ņemot vērā, ka dinamiskās iepirkumu sistēmas ietvaros piegādes var tikt veiktas pakāpeniski un dažādos apjomos, pastāv risks, ka prasība par 2 līgumiem ar vismaz 100 skaitītāju piegādi katrā var būt nesamērīga attiecībā pret faktiskajiem iespējamiem pasūtījumu apjomiem. 
Pamatojoties uz minēto, lūdzam Pasūtītāju sniegt pamatojumu šādas pieredzes prasības noteikšanai, tostarp, izvērtēt tās samērīgumu attiecībā pret dinamiskās iepirkumu sistēmas struktūru un iespējamo piegāžu apjomu vai attiecīgi precizēt kvalifikācijas prasību Nolikuma Konkursā.
Atbilde:   DIS kopējā līgumcena ir 950 000,00 EUR, ko plānots apgūt 3 gadu laikā. Provizoriski sadalot šo summu aptuveni 6 iepirkumos (pa 2 iepirkumiem gadā). Faktiskie pasūtījuma apjomi šobrīd nav nosakāmi, jo tie atkarīgi no pretendentu piedāvātajām skaitītāju izmaksām. Ari apjomi katrā siltumenerģijas skaitītāju grupā atkarīgi no piedāvātās cenas un nepieciešamības, kas radīsies šo 3 gadu laikā., bet noteikti ietvers visa diapazona (1,5 m3/h līdz 25,0 m3/h; DN20- DN65) skaitītājus.
Prasība par 2 līgumiem ar vismaz 100 skaitītāju piegādi katrā ir samērīga attiecībā pret faktiskajiem iespējamiem pasūtījumu apjomiem. 

6.jautājums: Lūdzam sniegt informāciju par provizoriskajiem piegādes apjomiem katrā siltumenerģijas skaitītāju nominālās plūsmas vai DN izmēru grupās, piemēram: 
• 1,5 m³/h (G1×165) 
• 2,5 m³/h (G1×190) 
• 3,5 m³/h (DN25×260) 
• 6,0 m³/h (DN25×260) 
• 10,0 m³/h (DN40×300) 
• 15,0 m³/h (DN50×270) 
• 25,0 m³/h (DN65×300) 
Papildus lūdzam precizēt, vai katrā atsevišķā iepirkuma procedūrā ir paredzēts minimālais pasūtījuma apjoms; vai ir iespējams sniegt provizorisko gada piegādes apjomu katrai izmēru grupai, kā arī vai kādai no izmēru grupām ir prognozējams būtiski lielāks pieprasījums.
Atbilde: DIS kopējā līgumcena ir 950 000,00 EUR, ko plānots apgūt 3 gadu laikā. Provizoriski sadalot šo summu aptuveni 6 iepirkumos (pa 2 iepirkumiem gadā). Faktiskie pasūtījuma apjomi šobrīd nav nosakāmi, jo tie atkarīgi no pretendentu piedāvātajām skaitītāju izmaksām. Ari apjomi katrā siltumenerģijas skaitītāju grupā atkarīgi no piedāvātās cenas un nepieciešamības, kas radīsies šo 3 gadu laikā., bet noteikti ietvers visa diapazona (1,5 m3/h līdz 25,0 m3/h; DN20- DN65) skaitītājus.
Provizoriski vērtējot attiecībās:
Aptuveni puse no kopējā apjoma būs 3,5 m3/h un 6,0 m3/h nomināla skaitītāji
Aptuveni trešā daļa 10,0 m3/h un 15,0 m3/h nomināla skaitītāji
1,5 m3/h, 2,5 m3/h un 25,0 m3/h - pārējais apjoms

7.jautājums: Par attālinātās datu nolasīšanas risinājumiem (Tehniskā specifikācija, 2.8. punkts).
Tehniskajā specifikācijā (Tehniskās prasības) 2.8.punktā ir norādīts, ka:
· komunikācija caur NB-IoT vai Wireless M-Bus. Iebūvēta vai uz atsevišķa moduļa kalkulatora korpusā;
· […]
Proti, tehniskajā specifikācijā norādīts, ka komunikācijā var tikt izmantota Wireless M-Bus tehnoloģija. Vienlaikus tiek norādīts, ka šīs tehnoloģijas izmantošanas gadījumā nav iespējama tieša komunikācija ar Pasūtītāja NB-IoT platformu.
Lūdzam precizēt, vai šādā gadījumā ir pieļaujams risinājums, kur tiek izmantota papildu ārējā iekārta (gateway), kas nodrošina Wireless M-Bus datu pārraidi uz NB-IoT platformu.
Atbilde: Wireless M-Bus datu pārraides risinājuma gadījumā datu nogādāšana Pasūtītāja platformā ir paša Pasūtītāja ziņā. Testēšanas rezultātā tiks konstatēta datu atbilstība vajadzīgajam formātam tā pārnesei uz platformu.

8.jautājums: Lai nodrošinātu korektu sistēmas integrāciju, lūdzam sniegt papildu informāciju par Pasūtītāja izmantotās NB-IoT platformas tehniskajiem parametriem (Tehniskās specifikācijas 2.9. punkts), tostarp: 
• sistēmas augsta līmeņa arhitektūras aprakstu, 
• izmantotos datu pārraides protokolus, 
• autentifikācijas mehānismus, 
• šifrēšanas prasības, 
• vai tiek izmantota konkrēta NB-IoT operatora infrastruktūra, 
• vai pastāv definēta telemetrijas datu struktūra (payload specifikācija), 
• vai pieejama testēšanas vide integrācijas pārbaudei.
Atbilde: Izmantojam mobīlā operatora NB-IoT tīklu. Tehniskie parametri:
· Datu pārraides protokols: CoAP/UDP vai MQTT
· Autentifikācija: SIM kartes līmenī (IMSI/IMEI)
· Šifrēšana: AES-128 (minimum)
· Testēšanas vide: Pieejama koordinācijā ar mobilo operatoru

9.jautājums: Iepazīstoties ar Nolikuma 14. punktā noteikto preču paraugu iesniegšanas un vērtēšanas kārtību, konstatējam, ka tajā nav detalizēti noteikts paraugu testēšanas apjoms un kārtība. Lai nodrošinātu skaidru un viennozīmīgu izpratni par Pasūtītāja prasībām, lūdzam precizēt: vai Pasūtītājs ir tiesīgs pieprasīt vairāk nekā vienu siltumenerģijas skaitītāja paraugu; kādas konkrētas pārbaudes darbības tiks veiktas paraugu testēšanas laikā; vai testēšanas ietvaros tiks pārbaudīta arī datu pārraide un integrācija ar Pasūtītāja izmantoto NB-IoT platformu; kā arī vai ir noteikti konkrēti testēšanas un pieņemšanas kritēriji, pēc kuriem tiks vērtēta parauga atbilstība tehniskās specifikācijas prasībām.
Atbilde: Testēšanai tiek pieprasīts viens, konkrēti piedāvājumā iesniegtā skaitītāja tipa skaitītājs. Testēšanas ietvaros tiks pārbaudīta atbilstība Tehniskajām specifikācijām, kā arī apzināta integrācijas iespējamība AS “RĪGAS SILTUMS” izmantotajā NB-IoT platformā. Testēšanas un pieņemšanas kritēriji ir definēti tehniskajā specifikācijā. Paraugam jāatbilst prasībām, tostarp:
· Mērījumu precizitāte
· Datu pārraides formāts ir integrējams ar esošo sistēmu


Informējam, ka tiks veikti grozījumi Nolikuma 4.pielikumā- Tehniskā specifikācija un piedāvājumu iesniegšanas termiņš tiks pagarināts līd  2026.gada 24.martam plkst.10.00.


Daļas vadītājs	(paraksts *)	R. Kalniņš

	

K. Močane  20691328



* Dokuments ir parakstīts ar drošu elektronisko parakstu un satur laika zīmogu.

